Η **Αιμιλία Υψηλάντη** (Πύργος Ηλείας 22 Απριλίου 1942) είναι Ελληνίδα ηθοποιός του κινηματογράφου, του θεάτρου και της τηλεόρασης και πρώην βουλευτής του ΚΚΕ.

Βιογραφικό
----------

Σπούδασε στην Ανώτατη Σχολή Οικονομικών και Εμπορικών Επιστημών ενώ παράλληλα παρακολουθούσε μαθήματα στη Δραματική Σχολή του Θεάτρου Τέχνης.

Έκανε το ντεμπούτο της στο θέατρο το 1968, στο έργο *Ο Λεωνίδας δεν Τρώει Λουλούδια*. Ένα χρόνο αργότερα, έκανε και το ντεμπούτο της στον κινηματογράφο, στο πλευρό του Θανάση Βέγγου, στην ταινία *Ποιος Θανάσης;*. Με τον Βέγγο συμπρωταγωνίστησε σε τέσσερις ταινίες. Γενικότερα, οι εμφανίσεις της στον κινηματογράφο δεν ήταν πολλές, καθόσον μετρά 19 συμμετοχές. Άλλες γνωστές συμμετοχές της ήταν στην ταινία *Οι Γενναίοι του Βορρά* (1970), *Ο άνθρωπος που έσπαγε πλάκα!* (1972) και *Ο άνθρωπος με το γαρύφαλλο* (1980). Στην τηλεόραση άρχισε να εμφανίζεται το 1973, στη σειρά της ΥΕΝΕΔ, *Ποιος είναι ο ένοχος*, με μία από τις πιο πρόσφατες ερμηνείες της να είναι στη σειρά *Το κόκκινο δωμάτιο*, το 2007. Επίσης συμμετείχε σε πολλές μεταγλωττισμένες παραγωγές της ΕΡΤ. Η πλέον πρόσφατη συμμετοχή της είναι στην δραματική τηλεοπτική σειρά του Mega Channel, *Famagusta* (2024).

Πολιτική
--------

Το 1978, η Υψηλάντη έγινε Δημοτική Σύμβουλος στο Δήμο Αθηναίων, ενώ το 1981 εξελέγη βουλευτής με το ΚΚΕ. Επίσης, υπήρξε για 11 χρόνια και συνδικαλίστρια και πρόεδρος του Σωματείου Ελλήνων Ηθοποιών. Από εκεί και πέρα δεν εξελέγη ξανά βουλευτής αλλά έως και σήμερα υποστηρίζει και παρακολουθεί τη δράση του ΚΚΕ.

Ωστόσο, έχει ιδρύσει και μία καλλιτεχνική εταιρεία την «Αργώ», η οποία συμμετείχε σε φεστιβάλ και εκδηλώσεις.

### Οικογένεια

Είχε ένα παιδί από τον σύζυγό της, Άγγελο Υψηλάντη, την ηθοποιό Μαρίνα Υψηλάντη, η οποία πέθανε σε ηλικία 55 ετών στις 12 Νοεμβρίου 2022.

Φιλμογραφία
-----------

### Κινηματογράφος

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 1971-1972 | *Κάπου υπάρχει η αγάπη μου* | ΥΕΝΕΔ |  | Πρωταγωνιστικός Ρόλος |
| 1973 | *Ποιος Είναι ο Ένοχος* | ΥΕΝΕΔ |  | Επεισόδιο: "Το Απειλητικό Γράμμα" |
| 1973-1974 | *Εν τούτω νίκα* | ΥΕΝΕΔ |  |  |
| 1979-1980 | *Πορεία 090* | ΥΕΝΕΔ |  | Πρωταγωνιστικός Ρόλος |
| 1989 | *Ο Λούσιας* | ΕΤ1 | κυρία Κοντολέοντος | Πρωταγωνιστικός Ρόλος |
| 1989-1990 | *Η Πανσέληνος* | ΕΤ2 |  | Πρωταγωνιστικός Ρόλος |
| 1994-1995 | *Χαραυγή* | MEGA | Εριφύλη | Πρωταγωνιστικός Ρόλος |
| 2001-2004 | *Απαγορευμένη Αγάπη* | MEGA | Μπέτυ Μακρή | Πρωταγωνιστικός Ρόλος |
| 2007 | *Το Κόκκινο Δωμάτιο* | MEGA | Θεώνη | Επεισόδιο: "1965" |
| 2021 | Κάρτ Ποστάλ | ΕΡΤ1 | Ευαγγελία | Βασικό Καστ |
| 2024 | Famagusta | MEGA | Σοφία Κούρτη | Πρωταγωνιστικός Ρόλος |

Παραπομπές
----------

1. ↑  magnesianews.gr/ellada/pethane-i-marina-ypsilanti.html.
2. ↑  www.newsit.gr/lifestyle/pethane-i-kori-tis-aimilias-ypsilanti-sta-55-tis-xronia/3639036/.
3. ↑  «Τι κάνει σήμερα η Αιμιλία Υψηλάντη;». Νewsbeast.gr. 5 Ιουλίου 2013. Ανακτήθηκε στις 23 Μαρτίου 2016.
4. 1 2  «Υψηλάντη Αιμιλία». Κaragiannis-karatzopoulos.com. Ανακτήθηκε στις 23 Μαρτίου 2016.
5. ↑  «Αιμιλία Υψηλάντη». RetroDB. Ανακτήθηκε στις 23 Μαρτίου 2016.
6. ↑  ««Η δική μου γενιά είναι μια γενιά ήττας»». Laimitomos.com. 5 Νοεμβρίου 2014. Αρχειοθετήθηκε από το πρωτότυπο στις 23 Μαΐου 2015. Ανακτήθηκε στις 23 Μαρτίου 2016.
7. ↑  «Συνάντηση με εργάτες της Τέχνης». Ριζοσπάστης. 14 Μαΐου 2014. Ανακτήθηκε στις 23 Μαρτίου 2016.
8. ↑  Μπίτσικα Παναγιώτα (12 Απριλίου 2013). «Ένα σεργιάνι στη «γιορτή των κομμουνιστών»». Το Βήμα. Ανακτήθηκε στις 23 Μαρτίου 2016.
9. ↑  «Πέθανε η κόρη της Αιμιλίας Υψηλάντη στα 55 της χρόνια». *NewsIT*. 12 Νοεμβρίου 2022. Ανακτήθηκε στις 13 Νοεμβρίου 2022.